Ł'Hampshire ła xe na contea picinina sora ła costa meridionałe de ł'Inghiltera inte el Regno Unìo. Ła confina co Dorset, Wiltshire, Berkshire, Surrey e West Sussex. Ła gs on'area de 3769 km² e ła se estende inte i punti pì larghi par sirca 90 km da est a ovest e 65 km da nord a sud. Ła cavedal ła xe ła sità de Winchester. El censimento del 2001 el ga recensio na popołasion de 1,24 milioni de abitanti; el teritorio de ła contea el sirconda anca le sità de Portsmouth e Southampton, che parò łe ga aministrasion indipendenti; co łore, ła popołasion ła riva a 1,6 milioni. Ł'Hampshire ła xe na popołare meta turistega, co łe so stasion balneari, el porto de Portsmouth, el muxeo de łe machine de Beaulieu e ła sità storega de Winchester, famoxa par ła so catedrale. L'Hampshire el ga na longa tradision maritima e el ga du dei pì grandi porti del Regno Unìo: Portsmouth e Southampton . I scritori Jane Austen e Charles Dickens e gera originari de ła contea come anca Jessie White Mario.